 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኮሮናቫይረስ ብምኽንያት ኮሮናቫይረስ ዝፍተና ዘለዋ መናበዪ ኣረጋውያን ኤውሮጳ 3 ሚያዝያ 2020 ምንጪ ስእሊ, Getty Images ኣብ ኤውሮጳ ዝርከባ ኣረጋውያን ዝሕብሓቡለን ማእከላት ኮሮናቫይረስ ኣብ ውሽጠን ከይላባዕ ይቃለሳ ኣለዋ ፈረንሳ ዛጊት ኣብቲ መእለዪ ማእከላት ዝነብሩ 884 ኣረጋውያን በቲ ቫይረስ ከምዝሞቱ ገሊጻ ኣላ ኣብ ርእሰ ከተማ ስጳኛ ማድሪድ ኣብተን ማእከላት ብዙሓት በቲ ቫይረስ ከምዝተለኸፉን ብፍላይ ኣብ ክልተ ካብኣተን ብዓሰርተታት ዝቑጸሩ ሰባት ከም ዝሞቱን ተሓቢሩ ኣብ ጣልያናዊት ከተማ ነፕልስ ኣብ ዝርከብ ተመሳሳሊ ማእከል ውን በቲ ቫይረስ ብዙሓት ምስሞቱ ካልኦት ነበርቲ ናብ ሆስፒታል ከምዝተወስዱ ተገሊጹ ብተወሳኺ ኣብ ስዊዲን ከተማ ስቶክሆልም ኮቪድ-19 ኣብ 100 ማእከላት ከምዝተላበዐን 400 ሰባት ከም ዝተታሕዙን ከባቢ 50 ከምዝሞቱን ጸብጻባት ሓቢሮም መንግስቲ ፈረንሳ ጸብጻብ ናይዘን መሓብሓቢ ማእከላት ኣብቲ መዓልታዊ ክግለጽ ዝጸንሐ ቁጽሪ በቲ ቫይረስ ዝሞቱን ዝተለኸፉን ሰባት ይኣቱ ኣይነበረን ኢሉ ዓመታዊ ሞት 5 ኣብ ዝነበረሉ ሓደ ማእከል ኣረጋውያን ፈረንሳ ኣብ ወርሒ መጋቢት ጥራሕ 10 ሞት ከምዘመዝገበ ዳይረክተር እቲ ማእከል ተዛሪቡ ኣብ ማድሪድ ድማ ኣብ ወርሒ መጋቢት ኣብተን ማእከላት ከባቢ 3000 ሰባት ከምዝሞቱን እዚ ድማ ካብቲ ልሙድ ብ 2 ሽሕ ከምዝዛይድን ተሓቢሩ እቲ ኣብ ኢጣልያ ዝተራእየ ልዑል መጠን ሞት ድማ ኣመሓደርቲ ነቲ ለበዳ ዕሽሽ ኢሎምዎ ብምንባሮም ዝሰዓበ ከምዝኾነ ቤተሰብ እቶም ኣብተ ማእከላት ዝነብሩ ሰባት የማርሩ ኮሮናቫይረስ መዓስኮን ለበዳ ኣብቂዑ ህይወት ናብ ንቡር ይምለስ ይኸውን? 